AviList

AviList estas tutmonda kontrollisto pri birdoj kreita por produkti interkonsentan taksonomion por la birdoj de la mondo. Ĝi estas havebla interrete kaj povas esti libere elŝutita.

Antaŭ la enkonduko de AviList en junio 2025, ekzistis tri vaste uzataj kaj regule ĝisdatigitaj tutmondaj kontrollistoj. Ĉi tiuj apartaj listoj estis konservitaj nome de la Internacia Unio de Ornitologoj, BirdLife International kaj la Laboratorio de Ornitologio Cornell. La listoj diferencis laŭ la nombro da agnoskitaj specioj kaj la divido de la specioj en genrojn kaj familiojn. Ĉe kunveno okazinta en 2018, grupo de ornitologoj konsentis kunlabori por produkti unuecan konsentan taksonomion por la birdoj de la mondo. La tri antaŭaj listoj nun ĉesis fari iujn ajn sendependajn taksonomiajn ĝisdatigojn.

Fono
En diskuto ĉe la Internacia Ornitologia Kongreso okazinta en Vankuvero en 2018, grupo de ornitologoj konsentis formi komitaton, la Laborgrupon pri Birda Nomenklaturo (WGAC), por konsideri unuigon de la tri sendependaj birdaj kontrollistoj.

La tri kontrollistoj, kiuj nun adoptis la taksonomion AviList, estas jenaj:

 Clements Checklist of Birds of the World konservata kun ĉiujaraj ĝisdatigoj fare de membroj de la Cornell Laboratorio de Ornitologio. Ĉi tiu kontrollisto origine baziĝis sur libro de James Clements, kiu estis publikigita en 2007. La taksonomio de Clements subtenas la retejon Birds of the World, la aplikaĵon Merlin Bird ID por iOS kaj Android aparatoj, la retan datumbazon eBird de birdaj observoj kaj la Bibliotekon Macaulay de fotoj, filmetoj kaj sonregistraĵoj.
 Birdlife's Taxonomic Checklist origine sekvis la HBW kaj BirdLife International Illustrated Checklist of the Birds of the World, kiu estis publikigita kiel du volumoj en 2014 kaj 2016. La taksonomio estis regule ĝisdatigata de BirdLife International. Ĉi tiu taksonomio subtenas la IUCN Ruĝan Liston de Minacataj Specioj kaj kelkajn internaciajn konvenciojn, kiel ekzemple la Interkonsento pri la konservado de migrantaj akvobirdoj de Afriko-Eŭrazio (AEWA) kaj la Konvencio pri Migrantaj Specioj (CMS).
 IOC World Bird List eltenita de Frank Gill, Pamela C. Rasmussen kaj David Donsker je la konto de tio kio iam estis la International Ornithologists' Committee, sed nun renomitaj International Ornithologists' Union. Tiu taksonomio estis uzata de la anglalingva vikipedio, la British Ornithologists' Union, kaj la retejo de sonregistraĵoj xeno-canto.

Krom la supraj listoj, la Howard and Moore Complete Checklist of the Birds of the World estis influa en birda taksonomio. La kvara eldono estis publikigita kiel du volumoj en 2013 kaj 2014, sed ne estis ĝisdatigita ekde tiam.

La unua versio de la unuigita kontrollisto estis publikigita rete la 11an de Junio 2025. Krom la tri organizoj jam menciitaj, la unuigita listo estis adoptita de la British Ornithologists' Union.

Referencoj

Eksteraj ligiloj
 oficiala retejo

Kategorio:Birdoj
Kategorio:Vertebrula taksonomio